Kun.uz: “Chelsi” klubi bosh murabbiyi Joze Mourino “MYu” sobiq bosh murabbiyi Aleks Fergyusonning natijalarini takrorlashi qiyin ekani tan oldi. “Men ulkan ishni amalga oshirib ulgurdim, biroq ser Aleks natijalari boshqa biror bir murabbiy uchun yetib bo‘lmas daraja. Men premer-ligani 13 marotaba yuta olmayman. 13ta sovrinni turli chempionatlarda qo‘lga kiritishim mumkin, lekin premer –ligada bunga erishish qo‘limdan kelmaydi”, - deb ta’kidladi Mourino. Eslatib o‘tamiz, 3 may kuni “Chelsi” “Kristal Pelas”ni mag‘lub etib, muddatdan oldin APL chempionligini qo‘lga kiritgan edi.